Empreses, associacions i representants dels municipis valencians de la Ruta del Grial es reunixen a Sagunt
23 de maig 2019

​![](/media/kjlfvkdi/32_c_img_4296.jpg)  
  

Hui, 23 de maig, s'han reunit a Sagunt representants, empreses i associacions dels municipis valencians que integren la Ruta del Grial, una ruta provinent d'Aragó i que acaba a la ciutat de València, on es conserva el que es considera com el Sant Calze del Sant Sopar. A més, també s'ha presentat el portal web de la Ruta del Grial (ruta-grial.comunitatvalenciana.com/ruta-grial) i s'han aprovat els protocols d'adhesió als diferents sectors per a poder formar part d'esta ruta.  

  

L'alcalde de Sagunt, Quico Fernández ha destacat la intensa vida cultural de la localitat, després d'haver sigut Capital Valenciana de la Romanització i Capital Cultural Valenciana: “**Hem volgut fer del nostre patrimoni i els nostres recursos una oferta per a posicionar-nos**”. Fernández ha remarcat l'èxit de les rutes turístiques en les últimes dècades, assenyalant com a exemple el Camí de Santiago: “**Estic convençut que esta ruta pot funcionar molt bé perquè va en la línia del que demanda la gent hui dia**”.

  

“**En qualsevol producte que s'intenta tirar avant, té molta importància la governança col·laborativa; encara que es tinga un producte estupend, sempre es necessita la col·laboració del sector privat**”, ha declarat la regidora de Turisme, Natalia Antonino, qui ha agraït la presència de les empreses turístiques, tant de Sagunt com de la resta de la comarca, i també dels sectors associatius i de les botigues de producte turístic especialitzat.

  

Sergio Bellentani, cap de Servei de Producte i Territori de Turisme Comunitat Valenciana, ha afirmat que el que es pretén amb esta iniciativa és “**impulsar la creació i el desenvolupament de productes turístics de caràcter experiencial i que suposen una versió variada i rica de la Comunitat Valenciana, així com desestacionalitzar el turisme**”. Bellentani, també ha destacat la col·laboració que està generant-se entre les empreses i les institucions, i també entre els diferents territoris: “**No hem de veure el veí com un competidor sinó com un cooperador**”.

![](/media/1nsl4lfw/32_c_cartell.png)  
  
  

*   [](http://www.facebook.com/sharer.php?u=https://aytosagunto.es/va/actualitat/empreses-associacions-i-representants-dels-municipis-valencians-de-la-ruta-del-grial-es-reunixen-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/empreses-associacions-i-representants-dels-municipis-valencians-de-la-ruta-del-grial-es-reunixen-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/empreses-associacions-i-representants-dels-municipis-valencians-de-la-ruta-del-grial-es-reunixen-a-sagunt/ "Linked In")
*   [](mailto:?body=https://aytosagunto.es/va/actualitat/empreses-associacions-i-representants-dels-municipis-valencians-de-la-ruta-del-grial-es-reunixen-a-sagunt/)